text: বাগেরহাটে বেড়িবাধের কাজ পরিদর্শন করেছেন ডা. মোজাম্মেল হোসেন
  প্রকাশের সময় : এপ্রিল ২৮, ২০১৮, ১১:১৪ পূর্বাহ্ণ
  আপডেট সময় : মে ২, ২০১৮ at ১০:৩৫ পূর্বাহ্ণ
  এস.এম. সাইফুল ইসলাম কবির, বাগেরহাট: বাগেরহাটের শরণখোলায় বিশ্ব ব্যাংকের অর্থায়নে নির্মিয়মান টেকসই বেড়িবাধের কাজ পরিদর্শন করেছেন সমাজকল্যাণ মন্ত্রণালয় সম্পর্কিত সংসদীয় স্থায়ী কমিটির সভাপতি আলহাজ্ব ডা. মোজাম্মেল হোসেন এমপি। শুক্রবার বিকেল ৫টায় ৩৫/১ পোল্ডারের ৬৪ কিলোমিটার বাধেঁর বিভিন্ন পয়েন্টের কাজ পরিদর্শন করেন তিনি।
  পরিদর্শনকালে এমপি মোজাম্মেল এলাকাবাসীর সাথে মতবিনিময় করেন এবং কাজের বিভিন্ন বিষয় নিয়ে বাস্তবায়নকারী চায়নার 'সিএইচডব্লিউই' নামের ঠিকাদারী প্রতিষ্ঠানের দায়িত্বপ্রাপ্ত কর্মকর্তা মি. গোয়া ও মি. জিও'র সাথেও কথা বলেন।
  এসময় রায়েন্দা ইউনিয়ন পরিষদের চেয়ারম্যান আসাদুজ্জামান মিলন, মুক্তিযোদ্ধা সংসদের কমান্ডার এমএ খালেক খান, উপজেলা আওয়ামী লীগের যুগ্ম-সাধারণ সম্পাদক রফিকুল ইসলাম কালাম, শ্রমিক লীগের সভাপতি মেজবাহ উদ্দিন খোকনসহ উপজেলা আওয়ামী লীগ ও সহযোগী সংগঠনের বিভিন্ন পর্যায়ের নেতাকর্মী ও স্থানীয় গণ্যমান্য ব্যক্তিরা উপস্থিত ছিলেন।